section_heading: Povijest Foruma
paragraph_text: Uslijedio je period smanjenih aktivnosti, osipanja članstva pa i pitanja samog opstanka udruge sve do 2000. godine kada je na godišnjoj skupštini donijeta odluka da će se sklopiti ugovor sa Soros zakladom, sada Institutom Otvoreno društvo, kojim će se obrazovni programi fondacije prenijeti na Forum. U proteklih deset godina Forum je uspio zadržati i neke od „starih“ članova, ali u svoj rad uključiti i mnoge nove stručnjake u raznim područjima obrazovanja. Razvijena je i regionalna djelatnost a u samoj Hrvatskoj Forum je postao jedna od najznačajnijih udruga u području obrazovanja u RH te je u dva navrata dobio i institucionalnu potporu Nacionalne zaklade za razvoj civilnog društva.